Proiect

**PARLAMENTUL REPUBLICII MOLDOVA**

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

 **Art. I.** –Legea nr. 161-XVI din 12 iulie 2007 privind protecţia desenelor şi modelelor industriale (Monitorul Oficial al Republicii Moldova, 2007, nr. 136-140, art. 577), cu modificările şi completările ulterioare, se modifică şi se completează după cum urmează:

 1. La articolul 3, după noţiunea „*desen sau model industrial înregistrat*”, se completează cu noţiunea „*desen sau model industrial înregistrat în regim accelerat*” cu următorul cuprins:

 „*desen sau model industrial înregistrat în regim accelerat –* desen sau model înregistrat în termenele şi condiţiile stabilite conform prevederilor art.531;”

2. Alineatul (4) al articolului 11 va avea următorul cuprins:

“(4) Sînt neprotejabile desenele sau modelele industriale care prejudiciază imaginea şi/sau interesele statului ori sînt contrare ordinii publice sau bunelor moravuri, în special apelurile antiumane, cuvintele, reproducerile şi semnele indecente, precum şi cele de natură să lezeze demnitatea persoanelor, minorităţilor, etniilor, naţiunilor, sentimentele lor religioase, naţionale, profesionale etc.”

3. La articolele 14 alineatul (6), 28 alineatul (4), 42 alineatul (6), 43 alineatul (1), 44 alineatul (1), 45 alineatul (1), 54 şi 55 alineatul (2) cuvintele „în BOPI” se exclud.

4. Articolul 25 se completează cu alineatul (21) cu următorul cuprins:

”(21) Prin derogare de la prevederile alin. (2) din prezentul articol, desenul sau modelul înregistrat în regim accelerat, este declarat nul în urma unei cereri de anulare depuse la Comisia de contestații și soluționată în conformitate cu Regulamentul acesteia, aprobat de Guvern, în cazul în care a fost depusă o cerere cu prioritate anterioară și există motive pentru a refuza înregistrarea unei cereri conform prevederilor art.26 din prezenta lege.”

5. La articolul 26 în alineatul (3) sintagma „sau g)” se substituie prin sintagma „g) sau e1)”.

6. La articolul 30, alineatul (2) se completează în final cu următoarea propoziţie: „În cazul solicitării înregistrării desenului sau modelului industrial în regim accelerat, traducerea documentelor anexate la cerere se prezintă odată cu solicitarea înregistrării desenului sau modelului industrial în regim accelerat sau în termen de 3 zile lucrătoare.”

7. Articolul 35 se completează cu alineatul (6) cu următorul cuprins:

„(6) Modificările înscrise în Registrul naţional de desene şi modele industriale înregistrate se publică. Orice persoană care consideră că modificările operate îi afectează drepturile poate contesta aceste modificări în termen de 3 luni de la publicare.”

8. La art.36:

în alineatul (5) litera c) se abrogă;

în alineatul (6) textul „şi/sau cererea pentru acordarea permisiunii de utilizare a denumirii oficiale a unităţii administrativ-teritoriale au” se substituie cu cuvântul „are”;

în alineatul (7) textul „ori cererii pentru acordarea permisiunii de utilizare a denumirii oficiale a unităţii administrativ-teritoriale” se exclude.

9. Articolul 40 se completează cu alineatul (31) cu următorul cuprins:

”(11) Prin derogare de la alin. (3), în cazul în care se solicită înregistrarea desenului sau modelului industrial în regim accelerat, actele care justifică invocarea priorităţii se prezintă odată cu solicitarea înregistrării desenului sau modelului industrial în regim accelerat sau în termen de 3 zile lucrătoare, cu condiţia achitării taxei stabilite, în caz contrar dreptul de prioritate invocat nu este recunoscut, fapt ce se notifică solicitantului.”

 10. La articolul 42 alineatul (5) sintagma „în termen de 3 luni” se substituie cu sintagma „în termen de 2 luni”.

 11. Articolul 45 se completează cu alineatul (3) cu următorul cuprins:

“(3) Opoziţii la înregistrarea desenelor şi modelelor industriale pot fi formulate, de asemenea, în termen de 3 luni de la data publicării modificărilor în cererea de înregistrare a desenelor şi modelelor industriale, în cazul cînd aceste modificări se referă la reprezentările grafice ale desenelor şi modelelor industriale”.

12. La articolul 47:

se completează cu alineatul (11) cu următorul cuprins:

„(11) În cazul în care se solicită înregistrarea desenului sau modelului industrial în regim accelerat, AGEPI efectuează examinarea de fond a cererii de înregistrare a desenului sau modelului industrial în vederea respectării condiţiilor de protecţie a desenului sau modelului industrial conform art.26 alin. (1), în termen de 7 zile lucrătoare din data expirării perioadei menționate în art. 531 alin. (5).”;

în alineatul (2) sintagma „3 luni de la data solicitării” se substituie cu sintagma „2 luni de la data primirii notificării”;

alineatul (5) se completează în final cu textul „cu posibilitatea prelungirii acestui termen, dar nu mai mult decât 3 luni şi cu achitarea taxei stabilite. Argumentele în favoarea înregistrării desenului sau modelului industrial vor fi examinate în termen de 2 luni, sub rezerva îndeplinirii condițiilor stabilite de Lege.”

13. La articolul 48 alineatul (4) cuvintele „publică în BOPI” se substituie cu cuvintele „face publică”.

14. La articolul 52 alineatul (1) cuvintele „contra unei taxe, fapt care se publică în BOPI” se substituie cu cuvintele „cu condiţia achitării unei taxe, fapt care se publică.”

15. Se completează cu articolele 521 şi 531 cu următorul cuprins:

„**Articolul 521. Repunerea în termenul omis**

 (1) Solicitantul sau titularul unui desen sau model industrial, sau orice altă parte la o procedură în faţa AGEPI referitoare la o cerere sau la un desen sau model industrial în cazul nerespectării termenului prevăzut pentru executarea unui act de procedură, poate solicita repunerea în termenul omis şi continuarea procedurii printr-o cerere depusă la AGEPI în termen de 2 luni de la data expirării termenului prescris; actul nerealizat va fi îndeplinit în acelaşi termen.

(2) Cererea pentru acţiunile specificate la alin.(1) se consideră depusă numai după achitarea taxei stabilite.

(3) Dispoziţiile prezentului articol nu se aplică termenelor prevăzute la alin.(1) din prezentul articol, precum şi celor prevăzute la art.14 alin.(3), art.34, art.38 alin.(1)*,*art.39 alin.(1), art.40 alin.(3), art.41 alin.(3), art.42 alin.(5)-(6), art. 44 alin. (1)*,* art. 45 alin. (1), art.49 alin.(1)*,* art.50 alin.(5), art.53 şi art.531.”

**„Articolul 531. Procedura de înregistrare a desenului sau modelului industrial în regim accelerat**

 (1) Solicitantul, sub rezerva îndeplinirii condițiilor stabilite conform alin. (2) și (3) din prezentul articol poate solicita înregistrarea desenului sau modelului industrial în regim accelerat. Normele stabilite în prezenta lege se aplică procedurii de înregistrare a desenului sau modelului industrial în regim accelerat, cu excepția cazului în care se prevede altfel.

(2) Solicitarea înregistrării desenului sau modelului industrial în regim accelerat se perfectează în scris, pe un formular-tip, aprobat de AGEPI, în limba de stat și se depune odată cu depunerea cererii de înregistrare a desenului sau modelului industrial sau în termen de 10 zile calendaristice de la data depunerii acesteia.

(3) Solicitarea înregistrării desenului sau modelului industrial în regim accelerat se consideră depusă, dacă solicitantul a achitat taxa de depunere a cererii de înregistrare a desenului sau modelului industrial, taxa de examinare a cererii de înregistrare a desenului sau modelului industrial și taxa de înregistrare și eliberare a certificatului de înregistrare a desenului sau modelului industrial, majorate cu 150%.

(4) În cazul în care nu sunt îndeplinite cerinţele alin. (2) şi (3) din prezentul articol, solicitarea de înregistrare a desenului sau modelului industrial în regim accelerat se consideră nedepusă.

 (5) În cazul în care solicitarea înregistrării desenului sau modelului industrial în regim accelerat se consideră depusă, AGEPI, în termen de 3 zile lucrătoare de la data solicitării înregistrării desenului sau modelului industrial în regim accelerat, examinează respectarea condiţiilor de depunere a cererii de înregistrare a desenului sau modelului industrial, stabilite conform art. 30 și 32, precum și celelalte condiții de depunere, prevăzute de Lege și Regulament.

 (6) În cazul în care cererea de înregistrare a desenului sau modelului industrial îndeplinește condițiile de depunere, AGEPI atribuie data de depozit conform art. 34 și efectuează examinarea de fond conform art. 47.

 (7) În cazul în care se constată că sunt îndeplinite condițiile pentru înregistrarea desenului sau modelului industrial, AGEPI înregistrează desenul sau modelul industrial și eliberează titularului certificatul de înregistrare a desenului sau modelului industrial, în termen de 3 zile lucrătoare după adoptarea hotărârii. Datele referitoare la înregistrarea desenului sau modelului industrial se publică.

 (8) Procedura de înregistrare a desenului sau modelului industrial în regim accelerat încetează, în cazul în care:

a) se constată că cererea de înregistrare a desenului sau modelului industrial nu îndeplinește condițiile de depunere, iar solicitantul nu remediază iregularitățile constatate în termen de 10 zile lucrătoare din data notificării sau

b) se constată că desenul sau modelul industrial nu corespunde condițiilor de acordare a protecţiei și există motive pentru a refuza înregistrarea unei cereri conform prevederilor art.26 alin.(1) din prezenta lege;

c) se constată că desenul sau modelul industrial cade sub incidenţa art.26 alin. (1) lit. e1) și lit.g).

 (9) Prevederile alin. (8) lit. b) şi lit.c) nu se aplică în cazul în care, în termen de 10 zile lucrătoare de la data recepționării notificării conform art.47 alin.(2) din prezenta lege, solicitantul a îndeplinit acțiunile necesare pentru ca motivele de refuz să decadă, a prezentat decizia autorității competente, în cazul în care într-un desen sau model industrial se utilizează un semn sau un element menționat la alin. (1) lit. e1) și lit. g) din art. 26 sau a comunicat acceptul său privind înregistrarea desenului sau modelului industrial pentru o parte din desene și/sau modele industriale solicitate pentru care acesta îndeplinește condițiile de înregistrare.

(10) În cazul în care solicitarea înregistrării desenului sau modelului industrial în regim accelerat se consideră nedepusă sau procedura de înregistrare a desenului sau modelului industrial în regim accelerat încetează conform prevederilor alin. (8), cererea de înregistrare a desenului sau modelului industrial se publică, iar examinarea acesteia continuă conform condițiilor și în termenele stabilite de prezenta lege, fapt ce se comunică solicitantului.

(11) În cazul în care după înregistrarea unui desenul sau modelul industrial în regim accelerat, la AGEPI se depune o cerere cu prioritate anterioară și dacă există motive pentru a refuza înregistrarea unei cereri conform prevederilor art.26 alin.(1) din prezenta lege, Comisia de contestații, din oficiu, adoptă o hotărâre de anulare a înregistrării desenului sau modelului industrial. Datele referitoare la anularea desenului sau modelului industrial se publică.

(12) Termenele menţionate în prezentul articol nu pot fi prelungite.”

16. Articolul 53 alineatul (1) se completează în final cu sintagma „şi art.521.”

 17. La articolul 70:

alineatul (2) se completează cu literele h), i) şi j) cu următorul cuprins:

„h) modificările înscrise în Registrul naţional de desene şi modele industriale înregistrate;

i) înregistrarea contractelor de cesiune şi de licenţă;”

j) anularea desenului sau modelului industrial înregistrat în regim accelerat conform art. 531”;

litera g) din alineatul (3) va avea următorul cuprins:

”g) anularea desenului sau modelului industrial, cu excepția desenului sau modelului industrial înregistrat în regim accelerat conform art. 531.”

**Art. II. -**  Legea nr. 38-XVI din 29 februarie 2008 privind protecția mărcilor (Monitorul Oficial al Republicii Moldova, 2008, nr. 99-101, art. 362), cu modificările şi completările ulterioare, se modifică şi se completează după cum urmează:

1. La articolul 2, după noțiunea ”*agent sau reprezentant al titularului mărcii*” se completează cu noțiunea *”marcă înregistrată în regim accelerat*”, cu următorul cuprins:

*”marcă înregistrată în regim accelerat* – marcă înregistrată în termenele și condițiile stabilite conform prevederilor art. 501*”*;

2. La articolul 3:

 litera b), după cuvintele ”înregistrare internațională” se introduc cuvintele ”cu efecte pentru Republica Moldova”;

 litera c) se abrogă;

3. Articolul 7 alineatul (1):

la litera i) cuvintele ”abrevierea ei ori” se exclud;

4. La articolul 8:

alineatul (2), litera c) se abrogă;

alineatul (4) litera a) , după cuvintele ”drepturile la o marcă neînregistrată” se introduc cuvintele ”, inclusiv o marcă notorie”;

 5. La articolul 20, alineatul (3) se abrogă;

 6. Articolul 21 se completează cu alineatul (4) cu următorul cuprins:

 ”(4) Prin derogare de la prevederile alin. (1) din prezentul articol, marca înregistrată în regim accelerat, este declarată nulă în urma unei cereri de anulare depuse la Comisia de contestații și soluționată în conformitate cu Regulamentul acesteia, aprobat de Guvern, în cazul în care a fost înregistrată contrar prevederilor art. 7.”

 7. Articolul 22 se completează cu alineatul (5) cu următorul cuprins:

”(5) Prin derogare de la prevederile alin. (1) din prezentul articol, marca înregistrată în regim accelerat, este declarată nulă în urma unei cereri de anulare depuse la Comisia de contestații și soluționată în conformitate cu Regulamentul acesteia, aprobat de Guvern, în cazul în care a fost depusă o cerere cu prioritate anterioară și se îndeplinește cel puțin una dintre condițiile prevăzute la art. 8.”;

 8. La articolul 28, alineatul (3) se completează în final cu propoziția: ”În cazul solicitării înregistrării mărcii în regim accelerat, traducerea documentelor anexate la cerere se prezintă odată cu solicitarea înregistrării mărcii în regim accelerat sau în termen de 3 zile lucrătoare.”;

 9. La articolul 321, alineatul (2) se abrogă;

 10. La articolul 327:

alineatul (2) va avea următorul cuprins:

 ”(2) Hotărîrea privind constatarea notorietăţii mărcii se comunică AGEPI, iar informația privind marca recunoscută notorie se publică în BOPI în termen de 3 luni de la data adoptării acestei hotărâri.”;

 alineatul (3) se abrogă;

 11. Articolul 36 se completează cu alineatul (11) cu următorul cuprins:

 ”(11) Prin derogare de la alin. (1), în cazul în care se solicită înregistrarea mărcii în regim accelerat, declaraţia de prioritate şi documentele care confirmă legitimitatea unei astfel de cerinţe, se prezintă odată cu solicitarea înregistrării mărcii în regim accelerat sau în termen de 3 zile lucrătoare, cu condiţia achitării taxei stabilite, în caz contrar dreptul de prioritate invocat nu este recunoscut, fapt ce se notifică solicitantului.”;

12. Articolul 41 se completează cu alineatul (21) cu următorul cuprins:

”(21) În cazul în care se solicită înregistrarea mărcii în regim accelerat, AGEPI efectuează examinarea de fond a cererii de înregistrare a mărcii în vederea respectării condiţiilor de protecţie a mărcii conform alin. (2) lit. a) și b) în termen de 7 zile lucrătoare din data expirării perioadei menționate în art. 501 alin. (5).”;

13. La articolul 43, alineatul (2) se completează în final cu proproziția ”Contestația la avizul de refuz provizoriu se examinează în termen de 2 luni, sub rezerva îndeplinirii condițiilor stabilite de Lege.”

14. La articolul 48 alineatul (4), cuvintele ”în termenele prevăzute de lege.” se substituie cu cuvintele ”în termen de 3 luni de la data comunicării.”;

15. Articolul 50:

la alin. (2), cuvintele ”sau de repunere” se substituie cu cuvintele ”și perioada de repunere”, iar după cuvintele ”nu poate depăși” se introduce cuvântul ”cumulativ”;

la alin. (4), după cuvintele ”art.49” se introduc cuvintele ”art. 501, art. 79 alin. (2)”;

se completează cu alineatul (5) cu următorul cuprins:

”(5) Orice notificare emisă de AGEPI în cadrul efectuării unei proceduri prelungeşte termenul de examinare pentru o perioadă egală cu termenul ce s-a scurs de la data expedierii notificării până la data primirii răspunsului.”;

 16. Se completează cu art. 501 cu următorul cuprins:

 ”**Articolul 501. Procedura de înregistrare a mărcii în regim accelerat**

 (1) Solicitantul, sub rezerva îndeplinirii condițiilor stabilite conform alin. (2) și (3) din prezentul articol poate solicita înregistrarea mărcii în regim accelerat. Normele stabilite în prezenta lege se aplică procedurii de înregistrare a mărcii în regim accelerat, cu excepția cazului în care se prevede altfel.

(2) Solicitarea înregistrării mărcii în regim accelerat se perfectează în scris, pe un formular-tip, aprobat de AGEPI, în limba de stat și se depune odată cu depunerea cererii de înregistrare a mărcii sau în termen de 10 zile calendaristice de la data depunerii acesteia.

(3) Solicitarea înregistrării mărcii în regim accelerat se consideră depusă, dacă solicitantul a achitat taxa de depunere a cererii de înregistrare a mărcii, taxa de examinare a cererii de înregistrare a mărcii și taxa de înregistrare și eliberare a certificatului de înregistrare a mărcii, majorate cu 150%.

(4) În cazul în care nu sunt îndeplinite cerinţele alin. (2) şi (3) din prezentul articol, solicitarea de înregistrare a mărcii în regim accelerat se consideră nedepusă.

 (5) În cazul în care solicitarea înregistrării mărcii în regim accelerat se consideră depusă, AGEPI, în termen de 3 zile lucrătoare de la data solicitării înregistrării mărcii în regim accelerat, examinează respectarea condiţiilor de depunere a cererii de înregistrare a mărcii, stabilite conform art. 28 și 30, precum și celelalte condiții de depunere, prevăzute de Lege și Regulament.

 (6) În cazul în care cererea de înregistrare a mărcii îndeplinește condițiile de depunere, AGEPI atribuie data de depozit conform art. 31 și efectuează examinarea de fond conform art. 41 alin. (21).

 (7) În cazul în care se constată că sunt îndeplinite condițiile pentru înregistrarea mărcii, AGEPI înregistrează marca și eliberează titularului certificatul de înregistrare a mărcii, în termen de 3 zile lucrătoare după adoptarea deciziei. Datele referitoare la înregistrarea mărcii se publică în BOPI.

 (8) Procedura de înregistrare a mărcii în regim accelerat încetează, în cazul în care:

a) se constată că cererea de înregistrare a mărcii nu îndeplinește condițiile de depunere, iar solicitantul nu remediază iregularitățile constatate în termen de 10 zile lucrătoare din data notificării, sau

b) se constată că, în temeiul prevederilor art. 7 şi/sau art. 8, marca nu îndeplinește condițiile de înregistrare și se emite avizul de refuz provizoriu conform art. 43;

c) se constată că marca cade sub incidența art. 7 alin. (1) lit. h) și lit. i).

 (9) Prevederile alin. (8) lit. b) și c) nu se aplică în cazul în care, în termen de 10 zile lucrătoare de la data recepționării avizului de refuz provizoriu, solicitantul a îndeplinit acțiunile necesare pentru ca motivele de refuz să decadă, sau a comunicat acceptul său privind înregistrarea mărcii pentru o parte din produsele și/sau serviciile solicitate pentru care aceasta îndeplinește condițiile de înregistrare sau a prezentat decizia autorității competente, în cazul în care marca conține semnele menționate la alin. (1) lit. h) și i) din art. 7.

(10) În cazul în care solicitarea înregistrării mărcii în regim accelerat se consideră nedepusă sau procedura de înregistrare a mărcii în regim accelerat încetează conform prevederilor alin. (8), cererea de înregistrare a mărcii se publică, iar examinarea acesteia continuă conform condițiilor și în termenele stabilite de prezenta lege, fapt ce se comunică solicitantului.

(11) În cazul în care după înregistrarea unei mărci în regim accelerat, la AGEPI se depune o cerere cu prioritate anterioară și dacă se îndeplinește cel puțin una dintre condițiile prevăzute la art. 8, Comisia de contestații, din oficiu, adoptă o hotărâre de anulare a înregistrării mărcii. Datele referitoare la anularea mărcii se publică în BOPI.”;

17. La articolul 79 alineatul (2), cuvintele ”6 luni” se substituie cu cuvintele ”3 luni”;

 18. Articolul 83:

alineatul (2) va avea următorul cuprins:

”(2) Comisia de contestații a AGEPI soluționează litigiile privind contestarea deciziilor emise de subdiviziunile AGEPI și anularea mărcilor înregistrate în regim accelerat conform art. 501. ”;

litera d) din alineatul (3) va avea următorul cuprins:

”d) anularea mărcilor, cu excepția mărcilor înregistrate în regim accelerat conform art. 501”;

se completează cu alineatul (9) cu următorul cuprins:

”(9) Cererea de anulare a înregistrării mărcii în regim accelerat, perfectată în scris și argumentată, se consideră depusă numai după achitarea taxei echivalentă taxei stabilite pentru depunerea contestației împotriva deciziei adoptate în cadrul examinării.”

**PREŞEDINTELE PARLAMENTULUI**